**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 21.12.2023, ora 08:00 – 22.12.2023, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 22.12.2023, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 21.12.2023, la ora 13:00, **Atenţionarea Hidrologică nr. 132 – COD GALBEN**, valabilă în intervalul *22.12.2023 ora 06:00 – 22.12.2023 ora 24:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe râurile din bazinul hidrografic *Tur*, cu posibile depăşiri ale **COTELOR DE ATENŢIE.**

Această **Atenţionare Hidrologică** a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- SATU MARE – COD GALBEN.*

**RÂURI**

**Debitele au fost în general staționare**, exceptând râurile din bazinele hidrografice: Vişeu, Iza, Tur unde au fost în creştere uşoară datorită precipitațiilor căzute în interval şi propagării, iar pe râurile din bazinele hidrografice: Someș, Crasna, Barcău, Crișuri şi Mureş debitele au fost în scădere uşoară.

Debitele se situează la valori peste mediile multianuale lunare pe râurile din bazinele hidrografice: Vișeu, Iza, Tur, Someș, Crasna, Barcău, Crișul Repede, Mureș, Bârzava, Nera, pe unii afluenți ai Crişului Negru, în bazinul superior și mijlociu al Bistriței și pe cursurile superioare ale Trotușului și Prutului.

Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice ale Bârladului şi Jijiei.

Formațiunile de gheață (gheață la maluri), existente pe unii afluenți ai Moldovei şi Trotuşului s-au menținut.

Ca urmare a propagării viiturilor formate anterior se situează peste:

- **COTELE DE ATENȚIE** râurile la stațiile hidrometrice: Crasna – Domăneşti (400+73)-jud. SM şi Crasna – Berveni (490+52)-jud. SM (sectoare îndiguite).

Este în vigoare **Atenționarea hidrologică nr.132** din 21.12.2023.

**Debitele vor fi în general staționare**, exceptând râurile din Maramureş, Crişana şi Banat unde vor fi în creştere ca urmare a precipitațiilor prognozate şi propagării.

Sunt posibile scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din Maramureş, cu posibile depăşiri ale **COTELOR DE ATENŢIE**.

Se menține în vigoare **Atenționarea hidrologică nr.132** din 21.12.2023 până la ora 24:00.

Formațiunile de gheață (gheață la maluri) existente se vor menține fără modificări importante.

Ca urmare a propagării viiturilor formate anterior se vor menține peste **COTELE DE ATENȚIE** cursurile inferioare ale râurilor Tur şi Crasna (sectoare îndiguite).

**DUNĂRE**

**Debitul la intrarea în țară (secțiunea Baziaș) în intervalul 21.12.2023 – 22.12.2023 a fost în creştere, având valoarea de 9600 m3/s**, peste media multianuală a lunii decembrie 5200 m3/s.

În aval de Porţile de Fier, debitele au fost în creștere pe sectoarele Gruia – Calafat și Zimnicea – Tulcea și staționare pe sectorul Bechet – Tr. Măgurele.

**Debitul la intrarea în țară (secțiunea Baziaș) va fi staţionar (9600 m3/s).**

În aval de Porţile de Fier, debitele vor fi în staţionare pe sectorul Gruia – Olteniţa şi în creştere pe sectorul Călăraşi – Tulcea.

**2.** **Situaţia meteorologică în intervalul 21.12.2023, ora 08:00 –22.12.2023, ora 06:00**

**Administraţia Naţională de Meteorologie** (A.N.M.) a emis în data de 21.12.2023, la ora 10:00, **Avertizarea Meteorologică nr. 154**, conform căreia:

**MESAJ 1**

**- COD GALBEN:** ,,*În intervalul 21 decembrie, ora 22 – 22 decembrie, ora 12, în cea mai mare parte a Crișanei și nord-vestul Transilvaniei vor fi intensificări ale vântului, cu viteze la rafală în general de 55...60 km/h.* *În intervalul 21 decembrie, ora 22 – 22 decembrie, ora 12, în Carpații Occidentali, vestul Carpaților Meridionali și în Carpații Orientali va fi viscol și vizibilitate scăzută. Vor fi rafale de 80 km/h, iar la altitudini mai mari de 1700 m, de peste 90...100 km/h.”*

**MESAJ 2**

**- COD GALBEN:** ,,*Începând de vineri (22 decembrie) și până la sfârșitul săptămânii (duminică, 24 decembrie), vântul va avea intensificări în toată țara. La munte vor fi rafale de 90...100 km/h, iar în Transilvania, sudul Olteniei, al Munteniei și local în Dobrogea, mai ales pe parcursul zilei de sâmbătă viteza vântului va atinge 65...70 km/h și pe arii restrânse 80 km/h. În celelalte regiuni vor fi intensificări locale și temporare, cu viteze în general de 55...60 km/h. În zona de munte va ninge viscolit, local moderat cantitativ (25...30 l/mp și peste 40... 50 l/mp în Carpații Occidentali și în vestul Carpaților Meridionali), iar vizibilitatea se va reduce semnificativ. Din noaptea de vineri spre sâmbătă (22/23 decembrie) în Maramureș și Transilvania temporar va ninge viscolit și se va depune strat de zăpadă. Notă: pe arii restrânse, ninsori slabe viscolite vor fi și în Moldova, în Crișana și în Banat.”*

**- COD PORTOCALIU:** ,, *În zona montantă înaltă (în general la peste 1500 m), vântul va sufla tare, cu rafale de peste 110...120 km/h, va fi viscol puternic, vizibilitate foarte redusă și zăpadă troienită.”*

Această **Avertizare Meteorologică** a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- ALBA, ARAD, BACĂU, BIHOR, BISTRIŢA-NĂSĂUD, CARAŞ-SEVERIN, CLUJ, COVASNA, HARGHITA, HUNEDOARA, MARAMUREŞ, MEHEDINŢI, MUREŞ, NEAMŢ, SĂLAJ, SATU MARE, SUCEAVA, TIMIŞ şi VRANCEA (19 prefecturi) – COD GALBEN (MESAJ 1);*

*- ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (42 prefecturi) – COD GALBEN (MESAJ 2);*

*- ALBA, ARAD, ARGEŞ, BACĂU, BIHOR, BISTRIŢA-NĂSĂUD, BRAŞOV, BUZĂU, CARAŞ-SEVERIN, CLUJ, COVASNA, DÂMBOVIŢA, GORJ, HARGHITA, HUNEDOARA, MARAMUREŞ, MEHEDINŢI, MUREŞ, NEAMŢ, PRAHOVA, SĂLAJ, SATU MARE, SIBIU, SUCEAVA, VÂLCEA şi VRANCEA (26 prefecturi) – COD PORTOCALIU (MESAJ 2).*

**ÎN ŢARĂ**

Pe parcursul zilei, local în Maramureș, Transilvania și Crișana au fost înnorări (în special nori joși) și ceață persistentă, condiții în care valorile termice au fost apropiate sau ușor mai scăzute față de normalul climatologic al perioadei, iar în orele după-amiezii izolat s-au semnalat precipitații neînsemnate cantitativ sub formă de burniță, ploaie și lapoviță; în restul teritoriului, cerul a fost variabil spre parțial noros, iar vremea a fost mai caldă decât în mod obișnuit. Din orele serii, o arie de nebulozitate și precipitații s-a extins treptat, cuprinzând regiunile vestice, nordice și centrale, iar spre sfârșitul intervalului cerul s-a înnorat și în sud și est. În Maramureș precipitațiile au fost mixte, iar în Crișana, Banat și pe spații mici în Oltenia și Transilvania s-au semnalat ploi. În Carpații Occidentali, nordul Carpaților Orientali și în vestul celor Meridionali au predominat ninsorile, pe alocuri moderate cantitativ, vântul s-a intensificat treptat, atingând rafale de 90...110 km/h și a fost viscol. În restul zonelor vântul a suflat slab și moderat, cu intensificări de 55...65 km/h ziua în sudul și sud-vestul Olteniei, iar mai ales noaptea în partea de vest-nord-vest a teritoriului și izolat (cu până la 45 km/h) în centru și în est. Aseară la ora 20 mai era strat de zăpadă local la munte, mai ales la altitudini mari în Carpații Meridionali și Orientali și măsura -în platformele stațiilor meteorologice- până la 50 cm în Munții Călimani și până la 45 cm în Munții Făgăraș, însă în cursul nopții în masivele vestice și nordice s-a depus strat nou de zăpadă, pe alocuri mai consistent. Temperaturile maxime s-au încadrat între -1 grad la Târgu Lăpuș și Turda și 11 grade la Apa Neagră, Târgu Jiu și Calafat; la ora 6 se înregistrau valori termice între -3 grade la Întorsura Buzăului și 8 grade la Oravița. Dimineața și noaptea, ceața s-a semnalat pe areale restrânse și în jumătatea de sud a țării.

*Observație: de ieri dimineață de la ora 6 au fost în vigoare 15 mesaje pentru fenomene meteorologice periculoase imediate, 1 avertizare cod portocaliu emisă de către SRPV Cluj și 14 atenționări cod galben, 5 emise de către CNPM București pentru Muntenia, 3 de către SRPV Cluj și SRPV Craiova, 2 de către și SRPV Sibiu și 1 de către SRPV Timișoara.*

**LA BUCUREŞTI**

Vremea s-a menținut mai caldă decât în mod obișnuit în a doua decadă a lunii decembrie, astfel că abaterile față de normele climatologice au fost de 6...7 grade ziua și de 2...4 grade noaptea. Cerul a fost variabil la parțial noros în mare parte a intervalului și doar la sfârșitul intervalului devenind mai mult noros. Vântul a suflat slab până la moderat. Temperatura maximă a fost de 9 grade la toate stațiile meteo, iar la ora 6 se înregistrau 0 grade la Filaret și Băneasa și 1 grad la Afumați.

**3. Prognoza meteorologică în intervalul 22.12.2023, ora 08:00 –23.12.2023, ora 08:00**

**ÎN ŢARĂ**

Vremea va deveni vântoasă în toată țara, urmând a se înregistra la rafală viteze în general de 55...60 km/h - în zonele joase de relief, și de 90...100 km/h - la munte, unde începând din orele serii la altitudini, în general de peste 1500 m, rafalele vor depăși chiar 110...120 km/h. Cerul va fi mai mult noros și vor fi precipitații pe arii extinse în regiunile intracarpatice și pe spații mai mici în restul zonelor. La munte va ninge, local moderat cantitativ (15...20 l/mp) și mai ales în zona înaltă va fi viscol puternic, vizibilitate foarte redusă și zăpadă troienită. În Maramureș și Transilvania, dar pe arii restrânse și în Moldova, Banat și Crișana treptat în cursul nopții vor predomina ninsorile, iar în restul zonelor și al intervalului vor fi mai ales ploi. Temperaturile maxime se vor încadra între 1 și 11 grade, iar cele minime între -5 grade în Maramureș și estul Transilvaniei și 3 grade pe litoral.

**LA BUCUREŞTI**

Cerul va avea înnorări și trecător vor fi posibile ploi slabe. Vântul va sufla moderat în prima parte a zilei, apoi se va intensifica treptat, urmând ca la rafală să se înregistreze viteze în general de 55 km/h. Temperatura maximă va fi de 9...10 grade, iar cea minimă de 1...2 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

***Administrația Națională Apele Române*** revine cu informații despre poluarea accidentală cu produse petroliere a acumulării Paleu, curs de apă: Valea Comorilor, care a fost semnalată în data de 15.12.2023, la ora 11:40, în zona localităţii Paleu, județul Bihor. S-a intervenit cu material absorbant pentru îndepărtarea produsului petrolier din apă. Nu se cunoaște cauza producerii poluării.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 20.12.2023 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

**A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile: B-2, B-5, B-9, B-12, B-13, B-14, B-15, B-16, B-17, B-20, B-21, B-22, B-23, B-24 (mun. Bucureşti), B-8 (com. Baloteşti), B-25 (com. Vidra), B-26, B-27 (oraşul Voluntari), B-28 (com. Glina), B-29 (oraşul Otopeni), B-30 (com. Mogoşoaia), CT-7 (mun. Medgidia), BV-6 (mun. Codlea), IS-1 Mobil (mun. Iaşi), IS-5 (com. Tomeşti), BC-2 (mun. Bacău), DJ-2 (mun. Craiova), CJ-5 (mun. Dej), AR-1, AR-2 (mun. Arad)**. Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului şi vegetaţiei**

***Agenţia pentru Protecţia Mediului*** ***Constanţa*** şi ***Garda Naţională de Mediu - Comisariatul Judeţean*** ***Constanţa*** informează despre producerea, în data de 20.12.2023, la ora 17:50, unei poluări accidentale a solului cu produs petrolier, în zona localităţii Cumpăna, judeţul Constanţa, din cauza unei avarii la conducta magistrală de transport ţitei Constanţa-Bărăganu (S.C. Conpet S.A.). A fost afectată o suprafaţă de aproximativ 200 mp de sol. S-a intervenit pentru remedierea avariei şi ecologizarea zonei afectate.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare, conform OM 1978/2010, în intervalul 20.12.2023-21.12.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

1. **În municipiul Bucureşti**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut-Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havârna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricțiilor;

- S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- S.C. MIHPES S.R.L. Iaşi prin reducerea debitelor la sursa r. Valea Oii – ac. Sârca corespunzător treptei III de aplicare a restricţiilor;

- S.C. APAVITAL S.A. Iași prin reducerea debitelor la sursa r. Bahlui – ac. Pârcovaci corespunzător treptei III de aplicare a restricțiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. Vaslui – Sucursala Vaslui din acumularea Soleşti.

**DIRECȚIA COMUNICARE**